Die “deugde” van die “nuwe vriendelike demokratiese” sosialisme
Dit wil voorkom of mense baie gou vergeet as gesien word hoe twee van Amerika se presidentskandidate vir 2020 uit die stal van die Demokratiese Party, Bennie Saunders en Alexandria Ocasio-Cortez, nou ‘n “nuwe vriendeliker sosialisme” verkondig. Boonop is BEELD, daardie prulkoerantjie van wat oorgebly het van Johannesburg, in vervoering oor Ocasio-Cortez. My vraag is: Het hulle dan niks geleer nie?
In die antieke wêreld is geglo dat gebeure in siklusse plaasvind, bedoelende dat dit weer hulle verskyning maak. Wel dit wil so lyk as ons sien hoe sosialisme nou as “demokraties” aan ons opgedis word. Sewentig jaar van sosialisme in die Sowjet-Unie is klaarblyklik vergete. Ook die ellende wat dit gebring het. Dieselfde resep sal klaarblyklik nou ‘n ander resultaat voortbring. Sosialisme, vir die wat vergeet het, was geassossieer met politieke totalitariame, omvattende regeringsbeplanning en beheer en terreur deur die regering, ja dit alles terwyl ‘n utopie van ‘n beter lewe vir almal verkondig word.
Die hemel op aarde van sosialisme het baie gou verander in ‘n begraafplaas van verydelde drome en ‘n nimmereindigende nagmerrie. In Rusland was daardie nagmerrie bykans 70 jaar.
Sentrale beplanning? Wel in Rusland met Jode aan stuur van sake het daardie soort beplanning gewys wat die doel is — uitwissing van die Russe. In Suid-Afrika sien ons wat ‘n Swart regime kan doen met ‘n land. Of dit nou pure slegtigheid is of ook “beplan” word, die resultaat is dieselfde— vernietiging van ‘n gesonde ekonomie en werkloosheid en armoede vir die bevolking.
Miskien verdien die liberaliste hier iemand soos Ace Magashule wat dink beeste val uit die lug uit; hulle moet maar net geslag word. Of iemand soos Julius Malema wat sy klompie Swart boere gaan inspan om hierdie land te ploeg en te beplant dat ons die hele Afrika van voedsel kan voorsien. Ek wonder of Cyril nie vir Ace minister van landbou moet maak nie, die man het immers ‘n slag met beeste!
Sosialisme is immers ‘n kaartjie na rykdom, bevoorregting en stroping van staats- en landbates deur die burokrasie en armoede en ellende vir die res. Hoeveel Blankes gaan hulle kan inwurm in daardie geledere terwyl hulle nie eers die waglys uit eie geledere kan help nie
In ‘n sosialistiese Afrikaparadys sal ons almal miljoenêrs en selfs biljoenêrs word ja, maar daar sal nie genoeg brood wees om te koop teen tienmiljoen rand per brood nie. En boonop sal daar nie kruiwaens beskikbaar wees om die geld in te vervoer nie...
In Rusland was sosialisme priviligie vir die nomenklatura en armoede vir die res. Waarom sal dit hier anders wees? Sien ons nie alreeds hoe “state capture” maar net sosialisme in sy volle glorie en naaktheid is nie? En wanneer al die ondersoeke klaar is en almal (behalwe die president en sy seun natuurlik) moet opdok vir die staatskaping (bedoelende die vrugte van sosialisme), dan sal die volgende stel plunderaars (wat immers lank in die tou gestaan het) oorneem. Ek wil voorstel dat die volgende kommissie van ondersoek sommer nou al aangestel word! Ek dink die huidige kommissie sal dalk net deur ‘n fotobeslissing kan bepaal wie nou die korrupste van die lot was.
U sien die nomenklatura hou nie van kapitalisme of dan die vrye mark nie, want dan moet hulle met baie kompeteer vir al daardie lekker goed en dinge wat gratis aangebied word. In hulle sosialistiese wonderwêreld moet die gepeupel liewer koek eet terwyl hulle die melk en heuning wat nog oor is, verorber. Miskien moet ons nie meer praat van die land van melk en heuning nie, dis outyds. Ek stel voor ons praat van die land van Kentucky en Johnny Walker. Dis nou black label...
Die groot “voordeel” van sosialisme is dat, as hulle nou jou brein behoorlik kan “spoel”, jy tog later sal vergeet hoe lekker die vrye mark was, jou selfsugtigheid sal laat vaar, en gaan tou staan vir daai lekker vars brood van eergister.
Maar as mens die kersvaders van sosialisme kan glo, het hulle baie geleer uit die mislukkings van sosialisme in Rusland. Hulle weergawe gaan regtig nou alles beter doen en meer gratis gee. Onderwys, medies, behuising, voedsel, vervoer, “jobs”, minimum lone. Daar is tog nie ‘n manier hoe kapitalisme met daardie pakket kan meeding nie, of hoe? Die enigste manier sal wees dat kapitalisme meer belowe as sosialisme, dus meer sosialisties word!
Omdat almal in hierdie land glo aan die reënboognasie “of God”, gaan almal ewe hard werk om hierdie ideaal te verwesenlik. Dis nou as hulle daai vet lywe van hulle stoele kan lig waarop hulle gelê het. Dis natuurlik nog ‘n voordeel van die nuwe sosialistiese Suid-Afrika, mens sit nie meer op ‘n stoel nie, jy lê op hom. So kan beddens ook later uitgefaseer word, want dit maak mense net lui...
So van luiheid (of is dit luigeit?) gepraat. Word Blankes dan ook nou lui en sleg om sosialisme voor te staan? Of is dit maar net politieke praatjies om verkiesings te wen? Die nuwe Marxiste onder ons wil nie verduidelik waar die geld vandaan gaan kom om vir al hierdie beloftes te betaal nie. Hulle moet dalk vir Robber Mugabe gaan vra. Hy is dalk die enigste president ooit wat van sy hele bevolking biljoenêrs gemaak het. So, geld gaan daar blykbaar in oorvloed wees. Hulle werk nog aan ‘n nuwe “vriendelike” plan vir toustaan. Die ander groot “voordeel “ van sosialisme is dat die minimumloon elke maand opwaarts aangepas sal word — om vir daardie brood te betaal.
Politieke kommentators in Amerika wys op die feit dat sosialisme die toegangskaartjie na bevoorregting is deur die nomenklatura. Tyler Burden
stel dit soos volg:
“Then it must be decided what redistribution of positions, wealth, and status across all facets of the society would move the United States in the direction of a rebalanced equity among all such groups and subgroups. If this is to be decided and done on a “democratic” basis, this will inevitably become a political contest among the groups and subgroups vying for revisions to their status in the society. But, in reality, the horse-trading will be done among those who have shown the political acumen for attaining influence and positions of power within each of the competing racial, gender and social groups.
This will inescapably devolve into a plunder politics of groups versus groups guided by their respective politically positioned leaders.
Who will get a new housing project? What group will secure more government jobs? Which sector of the economy will receive increased government budgetary funding to ensure investment and employment opportunities for a still-underprivileged minority in a particular region of the country? What will be a fair wage for certain types of work, possibly based on race and gender deservedness? What is a reasonable profit margin or return on investment in regulated private industries? Which products will be either subsidized or produced directly by a government planning agency?
Dis maar enkele vrae wat die slimkoppe van ons regime sal moet beantwoord. Maar as hulle nog ‘n paar goed-betaalde adviseurs kan aanstel, behoort hulle sekerlik hierdie vragies te kan beantwoord. Maar Burden praat van die VSA, ‘n land waar Blankes nog in beheer is. Hoeveel te meer is daardie vrae nie geldig in Afrika waar dieselfde ou storie hom keer op keer afspeel nie?
Ja, ‘n mens moet seker pasop om nie sinies oor die gekkespul in hierdie land te raak nie. Maar gekker as hulle is die liberalistiese idiote wat steeds hoogs tevrede met hulleself is in die verkondiging van twak (wat natuurlik anders gespel kan word) en wat hulle ‘n salarisverhoging in die sak bring net om dit op twee cappucino’s te gaan bestee tussen hulle “kollega’s” waar nuwe twak uitgedink word. Met dagga wat gewettig word wonder ek soms of hulle nie dalk dagga rook nie.
Ek soos baie ander het al gewaarsku dat sosialisme ons sal vernietig. Of dit nou “vriendelik” of “demokraties” is (dit wil sê ons gaan stem almal met glimlagte op ons gesigte); dit het net een resultaat — verslawing. Maar laat ek dit kwalifiseer: verslawing vir hulle wat dit oorleef.